Хуанфран Торэс

Хуан Франсіска «Хуанфран» Торэс Белен (; нар. , Крэвільентэ, Іспанія) — іспанскі футбаліст, абаронца. Ігрок нацыянальнай зборнай Іспаніі (2012—2016). Гуляў, у асноўным, на пазіцыі правага абаронцы.

 Клубная кар’ера 

 «Рэал» Мадрыд 
Хуанфран з’яўляецца выхаванцам футбольнай акадэміі мадрыдскага «Рэала», дэбютаваўшы ў складзе клуба 24 студзеня 2004 года. У той дзень ігрок правёў на пляцоўцы 15 хвілін у пераможным матчы супраць «Вільярэала», пасля чаго выступаў, у асноўным, у другой камандзе клуба. Сезон 2005/06 правёў у арэндзе ў клубе «Эспаньёл», дзе атрымаў вопыт рэгулярных выступаў у Ла Лізе і заваяваў свой першы буйны трафей, стаўшы ўладальнікам Кубка Іспаніі.

 «Асасуна» 
Пасля сканчэння тэрміну арэнды Хуанфран вярнуўся ў «Рэал», аднак адразу ж перайшоў да іншага прадстаўніка іспанскага элітнага дывізіёна клуба «Асасуна», заключыўшы з ім паўнавартасны кантракт. Гуляючы ў складзе «Асасуны», выходзіў на поле ў асноўным складзе каманды.

 «Атлетыка» 
11 студзеня 2011 года Хуанфран падпісаў кантракт з клубам «Атлетыка» Мадрыд да чэрвеня 2015 года. Разам з камандай станавіўся чэмпіёнам Іспаніі, двойчы выхадзіў у фінал Лігі чэмпіёнаў.

У маі 2019 года абвясціў аб зыходзе з «Атлетыка» па заканчэнні кантрактаХуанфран объявил об уходе из «Атлетико». Он был в клубе 8 лет. by.tribuna.com..

 «Сан-Паўлу» 
У жніўні 2019 года падпісаў кантракт на 1,5 гады з бразільскім клубам «Сан-Паўлу»Хуанфран подписал контракт с «Сан-Паулу». Туда перешел Дани Алвес. by.tribuna.com.. Пакінуў каманду па заканчэнні сезона ў лютым 2021 года. Пасля гэтага, завяршыўшы прафесійную кар’еру, вярнуўся ў Іспанію, дзе стаў гуляць у міні-футбол.

 Міжнародная кар’ера 
26 мая 2012 года таварыскім матчам супраць зборнай Сербіі дэбютаваў у афіцыйных матчах у складзе зборнай Іспаніі. Нягледзячы на практычную адсутнасць вопыту выступаў у складзе першай зборнай Іспаніі, быў уключаны ў заяўку для ўдзелу ў фінальнай частцы чэмпіянату Еўропы 2012.

 Дасягненні 

 Клубныя 
«Эспаньёл»:
 Уладальнік Кубка Іспаніі: 2006

«Атлетыка»:
 Чэмпіён Іспаніі: 2014
 Уладальнік Кубка Іспаніі: 2013
 Уладальнік Суперкубка Іспаніі: 2014
 Пераможца Лігі Еўропы (2): 2012, 2018
 Уладальнік Суперкубка УЕФА (2): 2012, 2018

 Міжнародныя 
Іспанія:
 Чэмпіён Еўропы: 2012

 Крыніцы 

 Спасылкі 

Катэгорыя:Футбалісты Іспаніі
Катэгорыя:Ігракі зборнай Іспаніі па футболе
Катэгорыя:Ігракі ФК Рэал Мадрыд Кастылья
Катэгорыя:Ігракі ФК Рэал Мадрыд
Катэгорыя:Ігракі ФК Эспаньёл
Катэгорыя:Ігракі ФК Асасуна
Катэгорыя:Ігракі ФК Атлетыка Мадрыд
Катэгорыя:Ігракі ФК Сан-Паўлу
Катэгорыя:Чэмпіёны Еўропы па футболе
Катэгорыя:Ігракі ў міні-футбол